Norsk Redaktørforening

Styremøte 2023-06-14 (Utøya)

RKN

**Sak 2023-34: Oppnevnelser**

Ved inngangen til en ny landsmøteperiode må NR-styret gjennomføre noen personvalg til diverse styrer og utvalg. I dette dokumentet finnes dessuten en opplisting av ulike andre representasjoner som ikke er på valg nå.

**Norsk Presseforbunds styre:**

Det er tradisjon for at styrets leder og nestleder representerer NR i NP-styret, med NRs generalsekretær som vara. Nestleder er normalt kandidat til lederverv/nestlederverv/AU. Valgperioden

***Innstilling:*** *Styrets leder og nestleder oppnevnes som NRs representanter i styret i Norsk Presseforbund for perioden 2023-2025, og med NRs generalsekretær som vararepresentant. Styrets nestleder innstilles som medlem av arbeidsutvalget.*

**Pressens Faglige Utvalg:**

NRs representanter i PFU i inneværende periode (202-202) er Anne Weider Aasen (TV 2) (nestleder) og Stein Bjøntegård (NRK), med Frode Hansen (Dagbladet), Tove Lie (Khrono) og Eivind Ljøstad (Fædrelandsvennen) som varamedlemmer.

Valgperioden utløper 30. juni 2024.

**NPs offentlighetsutvalg:**

Offentlighetsutvalget har 14 medlemmene, hvorav fire er redaktørrepresentanter. Disse er: Eirik Haugen (Østlands-Posten), nestleder; Vibeke Madsen (NRK Nordland), Arne Jensen (NR) og Reidun Kjelling Nybø (NR). Valgperioden utløper 30. juni 2024.

**Diverse valg til Kopinor (valg gjennomført i Kopinors organer juni 2023):**

Kopinors representantskap: Berit Aalborg (Vårt Land) som NRs medlem av representantskapet, med Fred Gjestad, Raumnes som varamedlem.

Kopinors styre: Morten Andersen (Aftenposten) er varamedlem til styret for styremedlem Dag Idar Tryggestad (NJ). Andersen trådte inn midt i perioden for Arne Jensen.

Kopinors fordelingsnemnd: Reidun Kjelling Nybø er leder.

Valgperioden er to år. Andersen er valgt frem til 2024, mens Nybø er valgt frem til 2025.

**NR-styrets programutvalg:**

Utvalget ble første gang opprettet som internt utvalg i NR-styret i periode 2007-2009. I den siste landsmøteperioden har utvalget bestått av Ingeborg Heldal, Bjørn Rønningen, Eirik Hammersmark Winsnes og Sigvald Sveinbjørnsson med Reidun Kjelling Nybø som sekretær. Etter at Sigvald Sveinbjørnsson og i forkant av strategisamlingen høsten 2022, gikk Helge Nitteberg inn i programkomiteen. Sekretariatet foreslår at det i tillegg settes ned en komité i forbindelse med NRs 75-årsjubileum i 2025. I tillegg til de foreslåtte medlemmene i jubileumskomiteen, oppfordres styrets medlemmer til å komme med innspill på andre som bør med her.

***Innstilling:*** *Styret oppnevner følgende programkomité for perioden 2023-2025:*

*Sølve Rydland, Hilde Eika Nesje og Ahmed Fawad Ashraf med Solveig Husøy som sekretær.*

*Styret oppnevner i tillegg følgende styremedlemmer av jubileumskomiteen: Ingeborg Heldal og Bjørn Rønningen. Sekretariatet får fullmakt til å oppnevne de øvrige medlemmene av komiteen.*

**Juryer for prisutdelinger:**

*Den store journalistprisen*: Administreres av Norsk Presseforbund, som også formelt utpeker jurymedlemmene. Ett medlem velges etter forslag fra NR, og det er for tiden Eivind Ljøstad (Fædrelandsvennen). Ljøstad ble valgt i 2023.

*Årets avistegning*: Administreres etter tur av NJ, MBL og NR, og utdeles hvert år, senest i 2023 i forbindelse med NJs landsmøte. NRs medlem i juryen er Tom Erik Thorsen (Varden). Sekretariatet ser ingen grunn til å gjøre endringer her. Det er NR som har ansvaret for utdelingen i 2024.

**Styret for Institutt for Journalistikk:**

Styret har fire medlemmer, hvorav to fra NJ, en fra MBL og en fra NR – med sistnevnte som styreleder. Det er fastsatt i IJs vedtekter at NRs styremedlem skal være styrets leder. Valgperioden er to år. Britt Sofie Hestvik har vært styreleder siden 2014, med Reidun Kjelling Nybø som varamedlem.

Sekretariatet ser ingen grunn til å gjøre endringer her, og Britt Sofie Hestvik har sagt seg villig til å ta en ny periode som styreleder.

***Innstilling:*** *Britt Sofie Hestvik gjenvelges som styreleder og Solveig Husøy som varamedlem til IJ-styret, for perioden 2023-2025.*

**Styret for NRs Vederlagsfond:**

Vedtektene fastsetter at fondsstyret skal ha fire medlemmer, derav ett medlem hentet blant NR-styrets medlemmer. I siste periode har følgende vært medlemmer av styret: Anne Ekornholmen, Nationen (leder), Anne Weider Aasen, TV 2, Steinar Ulrichsen, Sandefjords Blad og Christina Dorthellinger, NTB og NR-styret. Sekretariatet ser ingen grunn til å foreta endringer i styret nå, og foreslår at vi foretar gjenoppnevning av styret.

***Innstilling:*** *Til styret for NRs Vederlagsfond velges for perioden 1. juli 2023 til 30. juni 2025: Anne Ekornholmen, Nationen (leder), Christina Dorthellinger, NTB og NR-styret; Anne Weider Aasen, TV 2 og Steinar Ulrichsen, Sandefjords Blad og VeTeBu Redaktørforening.*

**Fellesfonds og felleskasser med NJ:**

NJ og NR har felles styrer for noen fellesoppgaver, som de senere år er rasjonalisert kraftig. I praksis har man gjennomført valg av kun ett styre for disse fellesoppgavene (Pressens Arbeidsledighetskasse og Pressens Gravferdskasse). Reidun Kjelling Nybø og Solveig Husøy har representert NR i disse styrene det siste året.

***Innstilling:*** *NRs generalsekretær og ass. generalsekretær er NRs representanter i styrene for Pressens Arbeidsledighetskasse og Pressens Gravferdskasse.*

**Styret for Torgny Segerstedts Minnefond:**

Ved omorganiseringen av minnefondet i 2005 ble daværende generalsekretær valgt som NRs representant i styret. Øvrige styremedlemmer har den siste perioden vært NPs generalsekretær, Elin Floberghagen og Gunnar Kagge.

***Innstilling:***  *NRs generalsekretær velges som medlem i styret for Torgny Segerstedts minnefond.*

**Styret for Pressens Stipendfond:**

Pressens Stipendfond ble dannet 1.1.2007 ved at en rekke eldre stipendfond og Pressens Hjelpefond ble slått sammen til ett stort fond. Det er Norsk Presseforbund, Norsk Journalistlag og Norsk Redaktørforening som står bak fondet, og i vedtektene er det fastsatt at de tre generalsekretærene skal utgjøre styret for fondet. Styrets oppgave er å forvalte midlene, og bestemme antall, størrelse og formål på stipendier for hvert år. Vedtektene har bestemmelser om grunnkapital og avkastning, og at midlene fortsatt skal brukes i samsvar med de opprinnelige formål for de ulike opprinnelige fond. Utlyste stipend utdeles av Pressens Stipendkomite, gjennom IJ.

***Innstilling:*** *NRs generalsekretær velges som medlem i styret for Pressens Stipendfond.*

**Styret for Pressens Faglitteraturfond og Pressens Stipendkomité:**

PFF-styret foretar utdelinger fra NJ/NRs felles fond for faglitteratur, som gjelder midler fra bibliotekvederlagsordningen. De samme personene utgjør også Pressens Stipendkomité, som sørger for utdelinger av ulike stipend som forvaltes av presseorganisasjonene.

I styret/utvalget har NR to faste medlemmer og to varamedlemmer. I november i 2022 fikk sekretariatet fullmakt til å oppnevne et nytt medlem her etter at Kenneth Andresen ba om avløsning etter flere år som leder og nestleder av styret. NRs representanter er nå Henriette Ydse Krogstad (Demokraten); Arve Bartnes (NRK) og med Anne Hafstad (Sykepleien) som varamedlem.

I og med at oppnevnelsen i forrige runde skjedde i flere omganger, foreslår vi at det gjøres et formelt vedtak nå, til protokollen.

***Innstilling:*** *Henriette Ydse Krogstad og Arve Bartnes oppnevnes som medlemmer i styret for Pressens Faglitteraturfond og Pressens Stipendkomité. Anne Hafstad oppnevnes som varamedlem.*